Е. Ахманьскі, аналізуючы гэтыя звесткі, пералічыў натуральныя павіннасці ў грашовы эквівалент (з разліку 10 грошаў за бочку жыта, 5 грошаў за бочку аўсу плюс 5 грошаў за адвоз) і параўнаў іх з аналагічнымі данымі аб дзяржаўных маёнтках адпаведна уставе на валокі 1557 г. Ён прыйшоў да высновы, што сума павіннасцяў з асаднай валокі добрага грунту складала ў капітульныў уладаннях 90 грошаў, а ў дзяржаўных – 106 грошаў, з сярэдняга грунту – адпаведна 80 і 97, з подлага – 60 і 83. Памер паншчыны быў аднолькавы, за тым выключэннем, што ў дзяржаўных маёнтках 2 тыдні былі вольнымі ад працы. Талокі складалі ў капітульных уладаннях 6 дзён супраць 4 у дзяржаўных.